Байназар ауылы Ағиҙел йылғаһының ике яҡ ярына урынлашҡан. Иҫ киткес матур тәбиғәтле Байназар ауылы менән бәйле бик күп легендалар бар, бай тарихлы иҫтәлекле урындар етәһе. Йәштәр хәҙер еңел тормош эҙләп ситкә китеү яғын ҡарамай, ауылда төпләнә. Өй һалырға ер етешмәй хатта. Байназар ауылының географик үҙенсәлеген - тауҙар араһында ултырыуын иҫәпкә алһаң, ысынлап та, ер мәсьәләһе проблема булып тора. Халыҡ хәҙер етеш йәшәй, береһенән береһе уҙҙырып яңынан яңы, заманса, бөтә уңайлыҡтары булған өйҙәр һала, икешәр ҡатлыһы ла етерлек, төкөтмәләр эшләй, газға тоташтыра. Байназар ауылы түбән яҡтан Ҡурғашлы ауылына барып тоташты. Шартлы рәүештә Ҡурғашлы йылғаһының был яғын Байназар ауылына индерәләр.